Boss laqabli mushuk Ruminiyadagi internet-do‘konning piar-menejeri etib tayinlandi

Ruminiyada Boss laqabli mushuk mahalliy Catbox sovg‘alar internet-do‘konining kommunikatsiyalar bo‘yicha menejeri etib tayinlandi. Bu haqda Huffington Post xabar bermoqda.

Nashrning yozishicha, skottish-fold turiga mansub mushuk xodimlar tomonidan do‘konning ijtimoiy tarmoqlardagi sahifalarida e’lon qilinadigan turli fotomemlarning muntazam ravishda qahramoniga aylanadi.
Bossning maoshi 216 dollarga teng bo‘lib, jonivor mablag‘ning chorak qismini mushuklar ovqati ko‘rinishida oladi, qolgan pullar esa mushukning egasiga topshiriladi.
Huffington Post’ning qayd etishicha, Boss mazkur lavozim uchun kurashda 700 dan ortiq nomzodni ortda qoldirishga muvaffaq bo‘lgan.